Subject: FW: Teabenõue - ESTPOS RTK teenuse pakkumise lõpetamine erasektorile
From: "Emil Geodeesia" <[email-masked]>
To: "info - MKM" <[email-masked]>
Cc: <[email-masked]>, "Konkurentsiamet Info - KA" <[email-masked]>
Date: Tue, 17 Feb 2026 11:29:14 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Pöördun MKM-i poole seoses Maa- ja Ruumiameti otsusega lõpetada ESTPOS RTK 
teenuse pakkumine erasektorile alates 01.01.2026.

Maa- ja Ruumiameti kirjavahetusest järeldub, et teenus lõpetati automaatselt 
testperioodi lõppemise tõttu, ilma eraldi sisulise otsuse, mõjuanalüüsi või 
riskihinnanguta. Samas põhjendati muudatust konkurentsikaalutlustega 
(„turusolklemine“), kuid seda ei ole toetatud ühegi turu- ega 
konkurentsimõju analüüsiga.

Lisaks on ebaselge, miks peeti riiklikku teenust konkurentsi moonutavaks, 
arvestades et praegu pakutavad RTCM-striimid on tehniliselt samast klassist 
kahe erasektori teenusepakkujaga, samas kui varasem ESTPOS võrgupõhine RTK 
oli võrreldav ainsa võrgu-RTK lahendusega turul.

Palun MKM-i seisukohta:

1.	Kas MKM oli kaasatud või informeeritud sellest muudatusest?
2.	Kas sellise GNSS/RTK teenuse kättesaadavuse muutmise puhul ei peaks olema 
dokumenteeritud sisuline otsus ning mõju- ja riskihinnang?
3.	Millisel alusel hinnati, et riiklik RTK teenus kujutab endast konkurentsi 
moonutamist?

Soovin selgust, kas tegemist oli teadliku poliitikavalikuga või 
administratiivse automaatse tagasipöördumisega.

Lugupidamisega
Emil Haljend

From: Erik Ernits <[email-masked]>
Sent: 17 February 2026 11:07
To: Emil Geodeesia <[email-masked]>
Cc: Jaanus Metsar <[email-masked]>; Karin Kollo 
<[email-masked]>; MA Üldpost <[email-masked]>
Subject: RE: Teabenõue - ESTPOS RTK teenuse pakkumise lõpetamine 
erasektorile

Tere

Täname Teid täpsustavate küsimuste eest.

Oleme käesolevas kirjavahetuses selgitanud, et ESTPOS RTK teenuse avalik 
pakkumine lõppes testperioodi tähtaja möödumisel ning sellega taastus 
testperioodi eelne olukord. Samuti oleme vastanud küsimustele otsustuse 
olemuse ja korralduse kohta ulatuses, milles see on asjakohane ja võimalik.

Peame esitatud küsimustele antud vastuseid ammendavaks ega näe täiendavat 
vajadust kirjavahetuse jätkamiseks samal teemal.

Lugupidamisega,

	Erik Ernits
direktor I ruumiandmete ja maakatastri teenistus
+372 530 252 44

Maa- ja Ruumiamet
 <mailto:[email-masked]> [email-masked]
 <http://www.maaruum.ee/> www.maaruum.ee

Mustamäe tee 51, Tallinn

From: Emil Geodeesia <[email-masked] <mailto:[email-masked]> >
Sent: Tuesday, February 17, 2026 10:59 AM
To: Erik Ernits <[email-masked] <mailto:[email-masked]> >
Cc: Jaanus Metsar <[email-masked] 
<mailto:[email-masked]> >; Karin Kollo <[email-masked] 
<mailto:[email-masked]> >; MA Üldpost <[email-masked] 
<mailto:[email-masked]> >
Subject: RE: Teabenõue - ESTPOS RTK teenuse pakkumise lõpetamine 
erasektorile

Tere

Tänan vastuse eest.

Soovin siiski rõhutada, et minu päring ei puuduta tulevasi võimalikke 
toimemudeleid ega käimasolevaid katseperioode, vaid konkreetset juba 
toimunud otsust ESTPOS RTK teenust erasektorile mitte jätkata pärast 
testperioodi lõppu.

Teie vastuses on märgitud, et „tavaolukorra taastumise kohta põhjenduste, 
uuringute vmt küsimine on arusaamatu“. Palun täpsustage, millisel alusel 
peetakse mõju- või riskihinnangu küsimist arusaamatuks, arvestades, et 
tegemist on täppispositsioneerimise põhitaristuga, mille kasutamine mõjutab 
otseselt geodeesiat, ehitustegevust ja ruumiandmete ühtsust.

Lisaks juhin tähelepanu, et Teie asutuse töötaja on varasemas teavituses 
märkinud, et „MaRu ei hakka nendega konkureerima või tasuta RTK teenusega 
turgu solkima“.

Seoses eeltooduga palun täpsustada:

*	millisel analüüsil või kaalutlusel põhineb väide, et riiklik ESTPOS RTK 
teenus kujutaks endast konkurentsi moonutamist või nn „turusolklemist“;
*	kes sellise seisukoha kujundas ning millal;
*	kas selle hinnangu aluseks oli turuanalüüs, konkurentsimõju hindamine või 
muu dokument.

Samuti palun vastata konkreetselt järgmistele küsimustele:

*	kas eksisteerib haldusotsus või juhtkonna otsus, millega otsustati RTK 
teenust erasektorile mitte jätkata;
*	kui jah, siis kes selle otsuse langetas ja millal;
*	kui ei, siis palun kinnitada kirjalikult, et sellist otsust ei ole tehtud 
ning teenuse lõpetamine toimus automaatselt testperioodi lõppemise tõttu 
ilma sisulise otsuseta;
*	kas enne teenuse lõpetamist hinnati mõju geodeetiliste andmete ühtsusele, 
piirkondlikele erinevustele ja ehitustegevusele.

Hetkel jääb mulle mulje, et teenuse lõpetamine erasektorile toimus ilma 
dokumenteeritud sisulise otsuseta ning ilma mõju- või riskihinnanguta. Palun 
kinnitage või lükake see selgelt ümber.

Lugupidamisega
Emil Haljend

From: Erik Ernits <[email-masked] <mailto:[email-masked]> >
Sent: 17 February 2026 10:40
To: Emil Geodeesia <[email-masked] <mailto:[email-masked]> >
Cc: Jaanus Metsar <[email-masked] 
<mailto:[email-masked]> >; Karin Kollo <[email-masked] 
<mailto:[email-masked]> >; MA Üldpost <[email-masked] 
<mailto:[email-masked]> >
Subject: RE: Teabenõue - ESTPOS RTK teenuse pakkumise lõpetamine 
erasektorile

Tere,

Testperioodi lõppedes taastus tavaolukord ja tavaolukorra taastumise kohta 
põhjenduste, uuringute vmt küsimine on arusaamatu. Mõistame erasektori soovi 
ESTPOS võimalusi kasutada ning töötame välja selle võimaldamiseks sobivat 
toimemudelit. Ühe võimaliku mudeli välja töötamiseks ja katsetamiseks sai 
eelmisel nädalal avatud nt ESTPOS RTCM striimide katseperiood. Sisuliselt 
võimaldab see vabal turul ESTPOS võimekust kasutada, aga meie esialgsel 
hinnangul on rakendamisega kaasnevaid kitsaskohti vähem. Lõpliku seisukoha 
kujundame katseperioodi käigus saadava kogemuse põhjal.

Lugupidamisega,

	Erik Ernits
direktor I ruumiandmete ja maakatastri teenistus
+372 530 252 44

Maa- ja Ruumiamet
 <mailto:[email-masked]> [email-masked]
 <http://www.maaruum.ee/> www.maaruum.ee

Mustamäe tee 51, Tallinn

From: Emil Geodeesia <[email-masked] <mailto:[email-masked]> >
Sent: Friday, February 6, 2026 3:25 PM
To: Erik Ernits <[email-masked] <mailto:[email-masked]> >
Cc: Jaanus Metsar <[email-masked] 
<mailto:[email-masked]> >; Karin Kollo <[email-masked] 
<mailto:[email-masked]> >; MA Üldpost <[email-masked] 
<mailto:[email-masked]> >
Subject: RE: Teabenõue - ESTPOS RTK teenuse pakkumise lõpetamine 
erasektorile

Tere

Tänan seniste vastuste eest.

Soovin siiski täpsustada oma päringut, kuna minu jaoks jääb endiselt 
ebaselgeks, millisel sisulisel alusel otsustati ESTPOS RTK teenust 
erasektorile mitte jätkata pärast testperioodi lõppu.

Lisaks juhin tähelepanu, et Teie asutuse töötaja Tõnu Kägo on maamõõtjate 
listi saadetud teavituses märkinud:

„Turul on juba mitu eraettevõtet, kes RTK parandite teenust pakuvad ja MaRu 
ei hakka nendega konkureerima või tasuta RTK teenusega turgu solkima.“

Palun täpsustage seoses eeltooduga:

*	millisel analüüsil või kaalutlusel põhineb väide, et riiklik ESTPOS RTK 
teenus kujutaks endast konkurentsi moonutamist või nn „turusolklemist“;
*	kes sellise seisukoha kujundas ning millal;
*	kas selle hinnangu aluseks oli turuanalüüs, konkurentsimõju hindamine või 
muu dokument;
*	kuidas on otsuse tegemisel arvesse võetud RTK teenuse rolli ühtse 
geodeetilise referentsraamistiku tagamisel ning piirkondlike erinevuste 
vähendamisel.

Samuti palun endiselt täpsustada:

*	kes langetas otsuse ESTPOS RTK teenust erasektorile mitte jätkata;
*	millal see otsus tehti;
*	millistele konkreetsetele kaalutlustele otsus tugines;
*	miks peeti asjakohatuks mõjuanalüüsi või riskihinnangu koostamist;
*	kas otsus kooskõlastati teiste asutustega ning millistega.

Hetkel jääb mulle mulje, et teenuse lõpetamine erasektorile toimus ilma 
eraldi sisulise otsuseta, tuginedes üksnes testperioodi lõppemisele ja 
üldisele arusaamale konkurentsist. Palun kinnitage, kas see tõlgendus on 
korrektne.

Kuna kasutan RTK teenuseid igapäevases geodeetilises töös ning olen 
praktikas täheldanud erinevate eravõrkude püsivaid piirkondlikke 
kõrvalekaldeid (sh Lõuna-Eestis), on minu jaoks oluline mõista selle otsuse 
tegelikku alust ning mõju ruumiandmete ühtsusele ja ehitustegevusele.

Lugupidamisega
Emil Haljend
Geodeet, tase 6

Tel: +372 59042707
E-mail: [email-masked] <mailto:[email-masked]>
Web:  <http://www.emilgeo.ee> www.emilgeo.ee

From: Erik Ernits <[email-masked] <mailto:[email-masked]> >
Sent: 06 February 2026 14:31
To: [email-masked] <mailto:[email-masked]>
Cc: Jaanus Metsar <[email-masked] 
<mailto:[email-masked]> >; Karin Kollo <[email-masked] 
<mailto:[email-masked]> >; MA Üldpost <[email-masked] 
<mailto:[email-masked]> >
Subject: RE: Teabenõue - ESTPOS RTK teenuse pakkumise lõpetamine 
erasektorile

Tere,

Testperiood kavandati algusest peale tähtajalisena. Testperioodi eesmärk oli 
ESTPOS toimimise ning korraldusega seonduvaid asjaolusid kasutajate abiga 
täpsustada ja teenuse tasuta kasutamist võimaldati selle saavutamiseks. 
Testperiood lõppes tähtaja möödudes ja selleks eraldi otsuste või 
mõjuhinnangute tegemine ei olnud asjakohane. Praeguseks on taastunud 
tesperioodi eelne olukord.

Maa- ja Ruumiamet hindab enda tegevuste juures alati kõiki asjakohaseid 
aspekte ning teeme seda ka ESTPOS-ga seotud küsimustes. Mõistame erasektori 
soovi ESTPOS võimalusi kasutada ning töötame välja selle võimaldamiseks 
sobivat toimemudelit. Püsivama toimemudeli oleme planeerinud välja töötada 
ja rakendada käesoleva aasta sügiseks.

Lugupidamisega,

	Erik Ernits
direktor I ruumiandmete ja maakatastri teenistus
+372 530 252 44

Maa- ja Ruumiamet
 <mailto:[email-masked]> [email-masked]
 <http://www.maaruum.ee/> www.maaruum.ee

Mustamäe tee 51, Tallinn

From: Emil Geodeesia <[email-masked] <mailto:[email-masked]> >
Sent: Friday, February 6, 2026 10:31 AM
To: Jaanus Metsar <[email-masked] 
<mailto:[email-masked]> >
Cc: MA Üldpost <[email-masked] <mailto:[email-masked]> >
Subject: RE: Teabenõue - ESTPOS RTK teenuse pakkumise lõpetamine 
erasektorile

Tere

Tänan vastuse ja dokumentide eest.

Soovin siiski täpsustada, et minu päringu eesmärk ei olnud üksnes 
testperioodi lõppemise fakti kinnitamine, vaid mõista sisulisi kaalutlusi, 
miks otsustati ESTPOS RTK teenust erasektorile mitte jätkata.

Palun täpsustage:

*	millistel sisulistel põhjustel otsustati teenust mitte jätkata (nt 
strateegilised, tehnilised, majanduslikud või muud kaalutlused);
*	kes tegi vastava otsuse ning millal see otsus langetati;
*	kas enne otsuse tegemist koostati mõjuanalüüs (teenuse kvaliteet, 
piirkondlikud erinevused, ehituse ja mõõdistuse mõju);
*	kas hinnati riske, mis kaasnevad täppispositsioneerimise täieliku 
viimisega erasektori hallata (sh andmete ühtsus, piirkondlikud kõrguslikud 
erinevused, toimepidevus);
*	kas otsus kooskõlastati teiste asutustega ning millistega.

Kuna kasutan RTK teenuseid igapäevases geodeetilises töös ning olen 
praktikas täheldanud erinevate eravõrkude püsivaid piirkondlikke 
kõrvalekaldeid (sh Lõuna-Eestis), on minu jaoks oluline mõista, millisele 
analüüsile tugines otsus riikliku teenuse pakkumine erasektorile lõpetada.

Lugupidamisega
Emil Haljend
Geodeet, tase 6

Tel: +372 59042707
E-mail: [email-masked] <mailto:[email-masked]>
Web:  <http://www.emilgeo.ee> www.emilgeo.ee

From: Jaanus Metsar <[email-masked] 
<mailto:[email-masked]> >
Sent: 06 February 2026 09:57
To: Emil Geodeesia <[email-masked] <mailto:[email-masked]> >
Cc: MA Üldpost <[email-masked] <mailto:[email-masked]> >
Subject: RE: Teabenõue - ESTPOS RTK teenuse pakkumise lõpetamine 
erasektorile

Tere

ESTPOS "RTK parandid" teenuse avalik pakkumine kõigile lõpetati, sest ESTPOS 
teenuste testperiood sai 31.12.2025 läbi.

ESTPOS teenuste 2025. aastal läbiviidud avaliku testperioodi lõpu aeg 
kinnitati esiteks 27.12.2024 Maa-ameti peadirektori käskkirjaga nr 1-1/24/73 
(manuses). Seda muudeti 17.01.2025 Maa- ja Ruumiameti peadirektori 
käskkirjaga nr 1-1/25/7 (manuses) ja 29.09.2025 Maa- ja Ruumiameti 
peadirektori käskkirjaga nr 1-1/25/109 (manuses).

Eravõrkude toimivuse ja sealt tuleva teenuse täpsuse eest vastutavad 
eravõrkude haldajad.

Kõikidele erapüsijaamadele, mille info on kantud Geodeetiliste punktide 
andmekogusse, oleme arvutanud täpsed koordinaadid Eesti geodeetilises 
süsteemis meie. Ühtegi seadusest tulenevat kohustust meil selle tegemiseks 
ei ole aga teeme seda siiski vähemalt korra aastas, et tagada see, et kõik 
Eestis tegutsevad püsijaamad töötaks ühtses koordinaatüsteemis. Seda, kas 
eravõrkude haldajad meie poolt arvutatud koordinaate ka päriselt 
kasutatavad, me aga kuidagi kontrollida ei saa ning seda peab küsima 
eravõrkude omanikelt.

Lugupidamisega

	Jaanus Metsar
nõunik I geodeesia ja kaugseire osakond
+372 5192 7204

Maa- ja Ruumiamet
[email-masked] <mailto:[email-masked]>
www.maaruum.ee <http://www.maaruum.ee/>

Mustamäe tee 51, Tallinn

From: Emil Geodeesia <[email-masked] <mailto:[email-masked]> >
Sent: Wednesday, February 4, 2026 12:02 PM
To: MA info <[email-masked] <mailto:[email-masked]> >; [email-masked] 
<mailto:[email-masked]> ; [email-masked] 
<mailto:[email-masked]> ; [email-masked] <mailto:[email-masked]>
Subject: Teabenõue - ESTPOS RTK teenuse pakkumise lõpetamine erasektorile

Tere

Palun väljastada avaliku teabe seaduse alusel dokumendid ja õiguslik alus, 
mille põhjal otsustati alates 01.01.2026 lõpetada ESTPOS RTK parandusteenuse 
pakkumine erasektorile.

Palun edastada eelkõige:

*	vastav haldusakt / käskkiri või muu otsus
*	otsuse tegemise kuupäev ja otsustaja
*	mõjuanalüüs (sh turu- ja teenuse kättesaadavuse vaade)
*	riskihinnang (sh toimepidevus ja võimalik julgeolekumõju, kui selline on 
koostatud)
*	kooskõlastused teiste asutustega (nt MKM vms), kui neid on tehtud

Olen litsentseeritud mõõdistaja ning kasutan RTK teenust igapäevases töös, 
mistõttu on mul õigustatud huvi mõista selle otsuse õiguslikku ja sisulist 
tausta.

Lisaks soovin rõhutada, et olen oma töös katsetanud mitmete erinevate RTK 
teenusepakkujate võrke ning praktikas esineb neil püsivaid süsteemseid 
erinevusi, mida olen eriti täheldanud Lõuna-Eesti piirkonnas.

Näiteks on Geonovuse RTK võrgu kõrguslik erinevus Võru piirkonnas ligikaudu 
7 cm võrreldes kohaliku geodeetilise võrguga. Teenusepakkujat on sellest 
korduvalt teavitatud, kuid viga ei ole aastate jooksul parandatud. See 
tekitab olukorra, kus teistest maakondadest tulevad geodeedid ei ole neist 
piirkondlikest eripäradest teadlikud ning tulemuseks on kõrguslikud 
lahknevused ehitusobjektidel ja projektides.

Sellised erinevused mõjutavad otseselt andmete ühtsust, ehituse kvaliteeti 
ning vastavust kohalikele geodeetilistele alusandmetele, mis minu hinnangul 
rõhutab riikliku põhivõrgu ja ühtse referentsraamistiku olulisust.

Lugupidamisega
Emil Haljend
Geodeet, tase 6

Tel: +372 59042707
E-mail: [email-masked] <mailto:[email-masked]>
Web:  <http://www.emilgeo.ee> www.emilgeo.ee

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.